JohanHeinsen/ENO huggingface dataset:
Kiøbenhavns Postrytter, 1787-01-05
Madrid, den 6 December. Den Franske Gesandt her faaer ofte Courerer fra sit Hof, og har mange Conferencer med Premierministeren, Græve Florida-Blanca. Disse gaae formodentlig ud paa det Forliig, man vil stifte imellem Kongen af Spanien, og hans Søn, Kongen af Neapolis. Den sidste Coureer fra Paris overbragte en Skrivelse fra Hs. Allerchristeligste til Hs. Catholske Majestæt. Om Kongen af Spanien har besvaret denne Skrivelse, veed man ikke, men man formoder, at Forliget ikke er saa nær som man har troet.
Kiøbenhavns Postrytter, 1787-01-05
Fra Syrmien, den 8 December. Tyrker, som ere komne fra Belgrad, berette, at Capitain Pacha har tilfegtet sig vigtige Fordele i Ægypten. Hele Landet, meene de, vil snart underkaste sig Storherrens Herredømme. Men Divanet ønsker intet saa gierne, som at Storadmiralen snart maatte bringe sine Planer og nye Jndretninger der i Landet i Stand, saasom hans hele Magt baade til Vands og Lands da skulde bruges paa et andet Sted.
Kiøbenhavns Postrytter, 1787-01-05
Stokholm, den 15 December. J Morgen tage Subscriptionerne til det nye Svenske Vestindiske Handelscompagnie deres Begyndelse, og skulle vedvare til den 17de Februarii næste Aar. Der modtages ingen Subscription under 100 Rdlr. og heller ingen Sum, som ikke slutter med 100 Rdlr. Naar Subscriptionsterminen er udløbet, bliver bekiendtgjort, hvor høit Summen, beløber sig, og til hvad Tid der kan betales 10 Procent af den.
Kiøbenhavns Postrytter, 1787-01-05
Den 8de hujus har Sildefiskeriet ved og omkring Marstrand taget en saa lykkelig Begyndelse, at Silden strax er bleven solgt til 1 Rdlr. 24 s. Tønden.
Kiøbenhavns Postrytter, 1787-01-05
Wien, den 17 December. Den Hollandske Gesandt overleverede Fyrste Kaunitz, for nyelig en Note i Anledning af Hazegras, men fik til Svar: "Den Brüsselske Regiering havde allerede behørig "Forholdsordre desangaaende, og da dette desuden var en Sag, som henhørte under den i Arbeide værende Grændseberigtigelse, saa kunde man ikke her indlade sig videre deri.
Kiøbenhavns Postrytter, 1787-01-05
De nyeste Beretninger fra Constantinopel omstøde vel ikke ganske den for omtrent 4 Uger siden udbredte Efterretning om et Forliig imellem Rusland og Porten, men de melde dog heller ikke det mindste om, at et saadant Forliig virkelig er sluttet, og man troer nu, at det ikke egentlig er kommet til nogen skriftlig Convention, men at den Russiske Gesandt allene har betinget sig af Portens Ministre, at Porten skal sende Pachaerne paa Grendserne af Georgien de strengeste Befalinger, at de ikke i nogen Maade længer skulle understytte de Caucasiske Tartarer. Man forsikkrer, at Keiseren, forfærdet over Sædernes store Udsvævelse, og over de idelige Anfald, som gifte Koner og Jomfruer her i Hovedstaden ere udsatte for, har forlangt Hofcancelliets Betænkning over det Project, at anlægge 4 Horehuse, for at forebygge større Uordener.
Kiøbenhavns Postrytter, 1787-01-05
Man erindrer sig herved af Historien, at Kong Ludvig den Hellige af Frankerige, som Paven efter hans Død forundte Canonisations=Decret, har oprettet de første Horehuse i Paris.
Kiøbenhavns Postrytter, 1787-01-05
Med det første udkommer en Forordning, efter hvilken alle, som paa offentlige Steder giøre sig tilgode over det Væsentlige i Religionen, skulle ansees som Forrykte, og uden Naade sættes i Daarekisten.
Kiøbenhavns Postrytter, 1787-01-05
Paris, den 18 December. Det Phillantropinske Selskab her, som bestaaer af 576 velgiørende Menneskevenner, skyder sædvanlig 73000 Livres sammen om Aaret til Almisser, hvoraf iblant andet 80 Blindfødte, 80 Oldinge over 80 Aar, og 80 Barsel qvinder faae Pleie. Desuden kommer Selskabet Ulykkelige, som friste besynderlige og selsomme Tilfælde, til Hielp, og i dets Forsamlinger tales ikkun om Ulykkelige og deres Understyttelse. Nu vil Selskabet oprette et Hospital for Muur folk, Tømmerfolk, Blyetækkere og andre Haandværksmænd, som kunne tage Skade ved Fald.
Kiøbenhavns Postrytter, 1787-01-05
Til Brest er sendt Befaling at bygge 12 Linieskibe, af hvilke 3 skulle være færdige ved Enden af næste Aar, og de øvrige 9 i Aaret 1788. Vor Nations opfindsomme Geist er stedse i Bevægelse.
Kiøbenhavns Postrytter, 1787-01-05
En som boer her, har opfundet et nyt Slags Snuustobak, som i Farve ligner den Spanske, og har en behagelig Lugt. Jngredientserne ere ubekiendte, og Opfinderen giør en stor Hemmelighed deraf. Foruden den behagelige Lugt, har denne Tobak endnu den Egenskab, at den fordriver de Vapeurs, som nu ere saa almindelige hos begge Kiøn, og som dog have saa lidet at betyde.
Kiøbenhavns Postrytter, 1787-01-05
Paa vor Colonie i St. Domingo ere, efter Registere, som haves fra forrige Aar, 25000 hvide, næsten 300000 Negere, 910 Sukkerfabriker, 700 Jndigofabriker, &c. - Aaret 1779 vare der ikkun 249089 Regere, men 32659 Hvide.
Kiøbenhavns Postrytter, 1787-01-05
Da Kronens Domingodser indbringe Kongen saa lidet, saa har man, som der siges, havt det Project fore, at overlade andre Personer dem til Eiendom. Men da Kongen nyelig har erklæret Parlementet i Bordeaux, at Domainerne ere en Arvedeel, som Kronen ikke kan skille sig ved, saa torde Projectet vel ikke gaae igiennem.
Kiøbenhavns Postrytter, 1787-01-05
Gotha, den 18 December. Den 12te hujus er den fra Schmalkalden til Gotha afgaaende Hamborger Vogn, hvorpaa vare Postføreren og nogle Passagerer, mordiskviis og med Skydegeværer blevet overfaldet imellem Schnellbach og Nesselhof. Vel er ingen dødelig saaret, men de paa Vognen værende Personer bleve fastbundne, Postladen opbrækket, og deraf bortrøvet henimod 2000 Daler.
Kiøbenhavns Postrytter, 1787-01-05
Fra Donau, den 20 December. Man forsikkrer, at den Keiserl. Livchirurgus von Brambilla har gjort Forestillinger imod Keiserens Reise, og deels anført den ubeqvemme Aarstid, deels den grundede Frygt for, at Rosen, som Hs. Majestæt imellemstunder laborerer af, let igien kunde indfinde sig paa denne besværlige Reise. Derfor meener man, at Keiseren, dersom den Russiske Monarkinde skulde attraae nogen Sammenkomst, ikke gaaer længere end til Kiow. Jmidlertid vedvare dog Forberedelserne til Reisen, og den 11te bleve i Wien adskillige Juveler og andre kostbare Ting, tilligemed 40000 Stykker, gandske nye prægede og aftuttede Ducater, indpakkede. Leirene ved Jglau og Deutschbroda komme i sig selv ikkun til at udgiøre een Leir, og de Regimenter, som i Anledning af Schelde-Trætten have gjort Marschen til Nederlandene, skulle, om mueligt, for denne Gang blive frie tagne.
Kiøbenhavns Postrytter, 1787-01-05
J Wien skal nogle onde Menneskers Forvovenhed gaae saa vidt, at de offentlig have opslaget paa Stadsportene, at de ville sætte Jld paa Forstaden Erdberg, og indbyde Monarken med sin adelige Garde dertil, som til et offentligt Fyrværkerie.
Kiøbenhavns Postrytter, 1787-01-05
Haag, den 23 December. Der ere virkelig gangne Deputerede herfra til Nimwegen, for at forelægge Arvestadtholderen en Forligelses plan, der er forfattet i Cabinettet paa Versailles. Men samme skal indeholde en Artikel, som Hs. Durchl. neppe vil kunne underskrive. Der fastsættes, at man skal lade Prindsen beholde Rettigheden til at bortgive Militair poster indtil Oberster inclusive, imod at han frasiger sig Rettigheden til at bortgive Civilposter, og Commandoet i Haag, hvilket Staterne af Holland til deres Sikkerhed, forbeholde sig selv. Endeel Krudtfade, som de nidkiære Patrioter, fordi disse Fade tilhørte det prindseligsindede Partie, ingensteds vilde huuse, ere endelig, efter i 3 Maaneder at være slæbte fra eet Sted til et andet, komne til Rolighed. Disse Krudt fade vare forskrevne fra Amsterdam til Geldern, da Hat tem og Elburg vare indtagne. Derefter bleve de bragte igiennem Deventer, hvor de patriotiske Exerceerborgere formeligen anholdt dem, som en Krigsmunition, de ingenlunde vilde tillade at bruges imod deres Venner. Nogle Uger derefter bleve Krudtfadene igien udleverede, for at bringes til Zütphen. Men da man ogsaa der ikke vilde vide af dem at sige, besluttede Vedkommende at sende dem til Provindsen Ytrecht, hvor de nu have faaet Vinterqvarteer i Amersford.
Kiøbenhavns Postrytter, 1787-01-05
Amsterdam, den 23 December. J Onsdags blev Forfalskeren af de Franske Vexelbreve, Bechade, tilligemed et andet Menneske, som man holder for la Roche, arreteret her. Da man ogsaa har faaet fat paa deres Papirer, saa vil man formodentlig deraf kunne komme til det fornødne Lys angaaende denne for Vexelhandelen saa vigtige Sag.
Kiøbenhavns Postrytter, 1787-01-05
Rendsborg, den 23 December. J de til denne Generalsuperintendentur hørende Kirker, af Hertugdømmerne Schlesvig og Holsteen, ere fra Advent 1785 til samme Tid 1786 copulerede 4059 Par. Fødte 15185, nemlig 7845 af Mand og 7340 af Qvindekiøn. Døde 15676, nemlig 8042 af Mand- og 7634 af Qvindekiøn; altsaa ere 491 flere døde end fødte. Jblant de Døde ere 2 Personer blevne over 100 Aar gamle, 36 have levet over 90, og 299 over 80 Aar, 39 ere omkomne i Vandet. Jblant de Fødte have været 36 Par Tvillinger, og 195 Børn ere komne døde til Verden. Af Kopper ere i begge Hertugdømmer døde over 400, mestendeels Børn, dog ogsaa nogle voxne Personer. J Wonsbeck i Haders led Amt, bleve to Brødre, som grove en Brønd, qvalte af en giftig Dunst. Paa Fehmern er en Barnemorderske halshugget. J Amtet Tøndern er en Hegerider skudt ihiel af en Vildttyv. Et ungt Menneske paa 19 Aar, fra Amtet Tøndern, blev paa en Reise myrdet af sin Staldbroder, som endnu var yngre, blot fordi denne vilde bemægtige sig den Myrdedes Penge, omtrent 8 Rdlr.
Kiøbenhavns Postrytter, 1787-01-05
Frankfurt ved Mayn, den 23 December. Den regierende Fyrstinde af Salm=Salm, fød Prindsesse af Løvenstein Wertheim, er den 20de November ved Døden afgangen i sin Residents Sennones, i den blomstrende Alder af 18 Aar.
Kiøbenhavns Postrytter, 1787-01-05
Den 13de hujus er en meget fornem Dame i Paris bleven arresteret for et stort Tyverie.
Kiøbenhavns Postrytter, 1787-01-05
Den Preussiske Geheimeraad Dohm vil med det første i et Skrift søge at bevise: At hverken Religionsfreden, eller den Vestphalske Fred forbyder det Tydske Riges Stænder at optage et andet Religionspartie end de 3 herskende, i deres Stater.
Kiøbenhavns Postrytter, 1787-01-05
Fra det Brandenborgske, den 26 December. Den i forrige Aars November Maaned imellem Preussen, og Pohlen sluttede Conventions Ratification, angaaende Grændsernes Berigtigelse imellem Schlesien og Pohlen, er paa sidste Rigsdag i Warschau ey allene kommen i Stand, men Republiken har desuden anviist 50000 Daler til Skadesløsholdelse for de Pohlske Jndvaanere, som skulle have lidt ved denne Grændsebestemmelse.
Kiøbenhavns Postrytter, 1787-01-05
Kongen har foræret Geheime Finantsraad Wöllner sin udødelige Farbroders Manuscripter. For Forlaget af dem skulle Boghandlerne have budet over 100000 Daler; men Hr. von Wöllner vil selv besørge disse Skrifters Udgivelse, og allene for Engelland lade aftrykke 60000 Exemplarer.
Kiøbenhavns Postrytter, 1787-01-05
Kronprindsen og hans Broder Prinds Ludvig ere 2 meget ivrige Soldater, som endog foretage Krigsøvelser i deres Gemakker. Jkke sielden maa Skildvagten uden for deres Gemakker exercere med dem, hvorfor han da faaer en Drikkepenge. Ved Garden i Potsdam har Kongen paa nye skudt 40 Mand ud, som vare hengivne til Drik, og fordeelt dem iblant Garnisonsregimenterne. Kirkeparade er der nu hver Søndag, og paa det Soldaterne skulle blive i Kirken, besætte Underofficererne Kirkedørrene.
Kiøbenhavns Postrytter, 1787-01-05
Kiøbenhavn, den 5 Januarii. Udi Siellands Stift (Bornholm undtagen) ere i afvigte Kirkeaar copulerede 2857 Par Fødte Mandkiøn 5022, Qvindekiøn 3780, deriblandt 210 Uægte; Tilsammen Fødte af begge Kiøn 8802. Døde: Mandkiøn fra 9 til 10 Aar 2511, fra 10 til 20 Aar 199, fra 20 til 30 Aar 438, fra 30 til 40 Aar 493, fra 40 til 50 Aar 589, fra 50 til 60 Aar 591, fra 60 til 70 Aar 615, fra 70 til 80 Aar 484, fra 80 til 90 Aar 197, fra 90 til 100 Aar 33, fra 100 Aar og derover 3 tilsammen døde af Mandkiøn 6163. Døde af Qvindekiøn, fra 9 til 10 Aar 2283, fra 10 til 20 Aar 192, fra 20 til 30 Aar 303, fra 30 til 40 Aar 450, fra 40 til 50 Aar 461; fra 50 til 60 Aar 483, fra 60 til 70 Aar 571 fra 70 til 80 Aar 504, fra 80 til 90 Aar 193, fra 90 til 100 Aar 30, fra 100 Aar og derover 4, tilsammen døde af Qvindekiøn 5574. Tilsammen af begge Kiøn 11637. Altsaa ere i heele Stiftet 2835 fleere Døde end Fødte. Mærkværdigheder ved de Fødte og Døde: Jblandt de Fødte: J Alsted Herred et Drengebarn, som havde ingen Overlæbe, men i dens Sted et trekantet Bær, som sad frem over Mun J Smørum Herred har et Par den, blev 8 Dage gammel. Ægtefolk i Lidøe efter 17 Aars ufrugtbare Ægteskab nu faaet deres første Barn. J Woldborg Herred, paa Lindholms Gods ligeledes efter 20 Aars Ægteskab. J Thune Herred en Dreng født med 8 Fingre, Tommefingrene manglede paa begge Hænder. J Kildebrønde i samme Herred ere fødte Trillinger (3 Pigebørn), som døde strax efter Fødselen. J Woldborg Herred havde 2 Brødre, som vare gifte med 2 Søstre, den 22de Søndag efter Trinitatis hver en Søn til Daaben i Husted Kirke. Jblandt de Døde: J Faxøe. Herred en Kone 90 Aar gammel, sund og rørig til 8 Dage for hendes Død. J Schippings Herred, iblandt de i Bregninge Sogn trolovede et Par, hvoraf Bruddommen før Brylluppet druknede sig, og Bruden derefter blev indebrændt, og formodentlig først ihielslagen af onde Voldsmænd. J Wærsløv Sogn opnaaede Anna Peders Datter, en Alder af 104 Aar, havde sin Samling og følede ingen Sygdom næsten til det alleryderste, uagtet hun de sidste 6 Aar for det meste maatte holde Sengen af Afmagt, og opholdt Livet for det meeste med Vand og Brød. J Slagelse Herred en Mand 102 Aar gammel, nærede sig af Blikkenslager=Arbeide til sin Død. J Sochelunds Herred en Mand over 100 Aar, har tient under Admiral Tordenskjold. En Mand brændt i Kalkovnen ved Castrup. Stens Herred en Mand død meget hastig ved Høyerup, Klindt, da han havde drukket en Drik koldt Vand. 1 Jesus som den ene igien fundne kostelige Perle, betragtet i en Prædiken paa Første Søndag efter Hellig 3 Kongers Dag 1739, i Slotskirken til Bærum, af Sal. Hr. Adam Ludvig Giese, er i det Danske oversat, og sælges i det Kongel. Bogtrykkerie for 6 s.
Kiøbenhavns Postrytter, 1787-01-05
J. Tidens nyttige Anvendelse paa Syge= og Dødssengen, forfattet af Mag. Lilienthal, sælges bestandig hos Bogtrykker Simmelkiær paa Adresse=Contoiret for 5 Mk.
Kiøbenhavns Postrytter, 1787-01-05
Dette Skrift recommenderer sig ved sine jævne gudsfrygtige Ord, og fortiener at eies af enhver tænkende Christen. Ved Frue Latinske Skole i Skindergaden No. 9, hos Guld med Berling, er en meubleret Stue for honette Personer til Leie.
Kiøbenhavns Postrytter, 1787-01-08
Kiøbenhavns Aar. No. han, Post-Tidender, ud Mandagen, den 8 Januarii. Heraf udgives ugentlig 2de Stykker, ved P. M. Høystner.
Kiøbenhavns Postrytter, 1787-01-08
Constantinopel, den 29 November. Endelig har en Coureer, som den 21de hujus er ankommen hertil fra Ægypten, bragt friske Efterretninger med derfra, og det om en nye Seier, som Storadmiralens Tropper have vundet. Keke Abdi Pacha gjorde et nyt Angreb paa Rebellerne, maatte i Begyndelsen trække sig tilbage med stort Tab, men, da han fik Hielpetropper af de Beyer, som ere blevne Porten troe, angreb han Rebellerne end eengang, hvis Hoved, Murad Bey, fik et let Saar, og maatte rømme Marken. Han har trukket sig hen til Tschithche, en fast Plads i Overægypten, hvor han kan trodse Portens Tropper en Tid lang, hvis han ikke sultes ud. Yejen Pacha, Stadtholderen i Ægypten, skal nu fortsætte Krigsoperationerne indtil Uroelighederne ganske ere dæmpede. Den sidste Action har været blodig, og har allene paa Tyrkisk Side kostet 800 Mand. Man har hver Dag ventet Storadmiralens Flaade her i Havnen, men endnu forgiæves.
Kiøbenhavns Postrytter, 1787-01-08
Bayonne, den 10 December. J vor Havn ere paa nogen Tid foregangne adskillige lykkelige Forandringer. J Aaret 1784 blev den erklæret for Friehavn, og forbinder nu mange Fordele, som ikke kunne andet end være interessante baade for den udenlandske og indenlandske Handel. – Vor Stad ligger ved Sammenløbet af to store Floder, Adour og Nive, som give en sikker Havn. Nive er seilbar til 4 Mile ind i Landet, og Addur til 12 Mile. Den sidste optager i sit Løb to andre Floder, Gave fra Bearn og Bedouse. Den Omstændighed, at man kan lade Producterne fra de Lande, som ligge ved disse Floder, komme til Lands til Bayonne, er meget fordeelagtig for Handelen. Derved spares meget i Transporten af det Bygningstømmer, som man faaer fra de hosliggende Skove. Til denne Fordeel for Skibsbyggeriet kommer endnu den liden Arbeidsløn, og dette Bygningstømmers særdeles Godhed. Derfor lade ogsaa adskillige Handelsstæder deres Skibe bygge i Bayonne. - Kongen benytter sig af denne Havnens lykkelige Beliggenhed til et Oplag af Bygningstømmer, lader her bygge Gabarrer og Corvetter, og tømre visse Dele af Krigskibene, hvorved han sparer meget. Bayonne ligger omtrent en Miil fra Havet. Floden er saa dyb, at Krigskibe af første Rang kunne løbe ind, og ligge meget sikkre. Den Barre, som ligger uden for Havnen, giør vel Jndløbet vanskeligt; men naar Floden er høiest, er der dog i det mindste 17 Fod Vand paa Barren. Den høieste Flod indfinder sig 2 Dage for og 2 Dage efter nye og fuld Maane Søen maatte altsaa være meget oprørt, naar saa høit Vand ikke skulde kunne afværge alle Tilfælde ved at løbe ind. Skibe, som kun gaae 12 Fod dybt, kunne næsten altid løbe ind med Sikkerhed. Florenz, den 14 December.
Kiøbenhavns Postrytter, 1787-01-08
Ved en Forordning af 30te Nov. har Storhertugen, for bestandig afskaffet Dødsstraf, Lemlæstelse, Tortur og Eiendommes Confiscation, ved alle Forbrydelser, ingen undtagen, og derimod fastsat andre Straffe paa Kroppen, som ere mere passeende med Forbrydelserne.
Kiøbenhavns Postrytter, 1787-01-08
Stokholm, den 19 December. Den her ved Hoffet accrediterede Kongel. Danske overordentlige Gesandt og befuldmægtigede Minister, Baron Juel, er den 14de hujus her ved Døden afgaaet.
Kiøbenhavns Postrytter, 1787-01-08
London, den 19 December. Den Kongel. Gesandt, Hr. Eden, som den 15de hujus er vendt tilbage til Paris, skal iblant andet have det Ærinde, at giøre i den 18de Artikel af den med Frankerige sluttede Commercetractat saadanne Forandringer, at de Klager, som derover ere indkomne fra visse med Skibsfarten her forbundne Lauge, kunne afhielpes, og disse Lauges Rettigheder bevares ukrænkede. Man haaber og, han vil snart bringe visse Puncter i Stand, som skulle sætte den Engelske og Franske Handel i begge Indier paa en sikkrere og for begge Nationer fordeelagtigere Fod.
Kiøbenhavns Postrytter, 1787-01-08
J Deptford slagtes og nedsaltes i største Hast 200 Stude for de Skibe, som ere bestemte til Botany-Bay. Man taler om et betydeligt Væddemaal, som 2 meget anseelige Personer have gjort med hinanden, og efter hvilket om en Tid af 2 Aar, fra den 1ste Januarii 1787 at regne, i det mindste een af de 13 Amerikanske Provindser, vil giøre Forslag til at begive sig under Storbritanniens Beskyttelse. - De nyeste Amerikanske Tidender, i sær Connecticut Courant, tale om et mærkeligt Optrin, som er forefaldet i Springfield. Sidst i September var Misfornøielsen og Tumulten iblant de imod Staternes Regiering opbragte Indbyggere, som man kalder Jnsurgenter, saa stor der, at man saae 900 saadanne Folk under Vaaben, og 500 Reserve, alle med grønne Qviste (de Misfornøiedes Farve) paa Hatten. Vennerne af Staternes Regiering derimod, 800 Mand Bevæbnede stærk, foruden 600 Reserve, med hvide Papiir-Cocarder (de Fornøiedes Farve, vare opmarscherede, og dækkede Raadhuset, at Magistraten kunde samles, bleve og under Vaaben saa længe, til de Misfornøiede lode sig bevæge til at skilles ad igien. J visse Egne har man virkelig maattet bruge Milice imod de Misfornøiede, under Generalerne Sullivan og Reilly.
Kiøbenhavns Postrytter, 1787-01-08
Warschau, den 20 December. Ved de vidtløftige Beskrivelser, vi her læse over Virkningerne af de Jordskjælv, som have været i adskillige Egne af Woywodskaberne Sendomir og Krakau, giøre vi af Historien den sørgelige Anmærkning, at Polen i en Tid af 16 Maaneder har fristet disse ubehagelige Naturvirkninger 3 Gange, nemlig den 24de August 1785, den 27de Februarii og 3die December i Aar, da det tilforn i et Tidsrum af næsten 800 Aar ikkun kan tælle 6 saadanne i følgende Mellemrum: det første Aar 1000, det andet 1016, det tredie 1200, der fierde 1257, det femte 1303, og det sette 1877.
Kiøbenhavns Postrytter, 1787-01-08
Paris, den 22 December. Den Russiske Gesandt her, Hr. von Simolin, har faaet en Coureer fra Petersborg med sit Hofs Ultimatum, over den Handelstractat, som skal sluttes imellem Rusland og Frankerige. Jndholdet af dette Ultimatum er vel ikke ret bekiendt endnu, men skal dog være meget fordeelagtigt for os.
Kiøbenhavns Postrytter, 1787-01-08
Der er ogsaa indløben authentisk Efterretning, at alle Misforstaaelser imellem Rusland og Porten ere bilagte.
Kiøbenhavns Postrytter, 1787-01-08
En anseelig Borger her, som levede fuldkommen enig med sin Kone, vilde, da han den 10de hujus havde nogle gode Venner til Bords hos sig, tage Proppen op af en Bouteille Champagner, og havde gjort en Kniv fast i Proptrækkeren, Proppen fløi med Proptrækkeren og Kniven saa ulykkelig ud, at Kniven foer hans elskede Kone i Hiertet, og hun i samme Øieblik gav Aanden op. Manden er utrøstelig over denne sørgelige Tildragelse.
Kiøbenhavns Postrytter, 1787-01-08
Wien, den 23 December. Man siger, at om faa Dage skal det Aager-Patent, som hidindtil har staaet ved Magt, ganske ophæves, og det for Fremtiden staae enhver frit for at anbringe sine Penge saa høit, som han vil og kan.
Kiøbenhavns Postrytter, 1787-01-08
Keiseren skal i eet af de Fyrstelige Huse her have udladt sig med, at han slet ikke tvivlede paa, Kongen af Preussen jo vilde komme til Leiren ved Jglau. Man taler om et nyt Jndfald af Lesghierne i Georgien, og at de have tvunget Czaren Heraclius til paa nye at begive sig under Portens Beskyttelse. Men denne Efterretning behøver endnu stor Bekræftelse.
Kiøbenhavns Postrytter, 1787-01-08
En Piarist her, som lokkede en Bagerdotter paa 13 Aar ind til sig i sin Celle, trak hende først nøgen ud, og pidskede hende til Bod for hendes Synder, hvilket Barnet standhaftig udholdt. Men da han derpaa vilde forgaae sig imod hende, raabte hun ynkelig, fik Hielp, og den utugtige Pater sidder nu i Fængsel.
Kiøbenhavns Postrytter, 1787-01-08
Cøln, den 25 December. Til de ganske upaalidelige Efterretninger, som man her udbreder, horer ustridigen, at alle nye Jndretninger, som ere indførte, eller endnu ventedes iværksatte i de Østerrigske Nederlande, skulde for det første igien ophøre, og at Mageskiftet med Bayern igien skulde komme paa Tale.
Kiøbenhavns Postrytter, 1787-01-08
Den Pavelige Runtius her, Pacca, som alt ikke endnu er erkiendt af de geistlige Churhoffer, lod nyelig uventet udgaae et Circulaire til hele Præsteskabet i det Cølnske, i hvilket han fratog Erkebiskopperne i Maynz, Trier og Cøln, den i den 3die Artikel af indultum quinquennale ikke udtrykkelig anførte Magt angaaende Ægteskabs-Dispensationer, erklærede de af Erkebiskopperne authoriserede Ægteskaber for blodskændende, og de deraf avlede Børn for Bastarter. Churfyrsten af Cøln har anseet dette Skridt, der er gjort uden hans Forevidende, som et Jndbrud i sine Rettigheder, og under 17de hujus fra Münster ladet udgaae en befaling til alle Præster: "At det Circulaire, som de havde faaet "fra en fremmed Biskop, der foregav at være Pavelig "Nuntius i Cøln, skulde de uden videre Formalitet sende bemeldte Biskop tilbage under samme Couvert og med samme Post, og under haard Straf ikke tage imod no eget Breve, nogen Skrivelse eller Bulle fra det Romerske Hof, uden Churfyrstens Forevidende."
Kiøbenhavns Postrytter, 1787-01-08
Haag, den 26 December. Græve von Gør har nyelig affærdiget en Depesche til Berlin, som skal indeholde Arvestadtholderens uforanderlige Beslutning, ikke at ville gaae fra sit antagne System. Man siger, at ogsaa Arvestadtholderens Gemalinde har affærdiget en Coureer til Berlin.